Tvoja tvár znie povedome

Tvoja tvár znie povedome je televízna šou televízie Markíza, v ktorej osem známych slovenských interpretov napodobňuje svetoznáme hviezdy. Tento formát s pôvodným názvom „"Tu cara me suena"“ vznikol v Španielsku a prvýkrát bol odvysielaný v roku 2011.
Formát.
Každý zo súťažiacich si v každom kole vyžreboval jednu známu osobnosť, ktorú v nasledujúcom týždni napodobnil. Slúžil im k tomu profesionálny tím maskérov, tanečníkov a odborníkov na spev a herectvo. Ich úlohou bolo napodobniť ju tak, aby zaujala porotu, ktorá na konci večera rozdala body od 1 až po 8. Súťažiaci, ktorý mal za večer najviac hlasov, vyhral a pridelil 1000€ ľubovoľnej charitatívnej spoločnosti. V prípade remízy rozhodla porota. O víťazovi tiež rozhodovali sami súťažiaci, pretože každý z nich má ešte päť špeciálnych bodov, ktoré udelil jednému zo svojich kolegov.
Body sa priebežne sčítavajú až do konca deviateho kola - semifinále, kedy štyria účinkujúci s najvyššími počtami hlasov postúpili do finále. O celkovom víťazovi rozhodla porota vo finálovom kole. Víťaz obdržal 3000€ a odovzdal ich ľubovoľnej charite.
Prvá séria.
Prvá séria televíznej show Tvoja tvár znie povedome sa začala vysielať na Markíze 6. marca 2016 a víťaz bol predstavený v poslednom dieli odvysielanom 1. mája 2016. Moderátorom sa stal Martin „Pyco” Rausch a porotcami sa stali Daniel Dangl, Zuzana Fialová a Mário „Kuly” Kollár, ku ktorým sa každý diel pridal špeciálny hosť.
Súťažiaci.
Víťazom prvej série sa stal Lukáš Adamec, ktorý daroval šek v hodnote 3000 € Detskému fondu Slovenskej republiky.
Druhá séria.
Druhá séria zábavnej šou odštartovala opäť v nedeľu 4. septembra 2016 o 20:30 na TV Markíza a skončila 6. novembra. Počas série pomohli súťažiacim súťažiaci z 1. série. Moderátorom sa stal Martin „Pyco” Rausch a porotcami sa stali Daniel Dangl, Zuzana Fialová a Mário „Kuly” Kollár, ku ktorým sa každý diel pridal špeciálny hosť.
Týždeň po skončení finále druhej série vydala TV Markíza špeciálne vydanie.
Súťažiaci.
Víťazkou sa stála Mária Čírová, ktorá darovala šek v hodnote 3000 € fondu Deti s rakovinou.
Tretia séria.
V októbri 2016 TV Markíza potvrdila 3. sériu show, ktorá odštartovala v nedeľu 5. marca 2017 o 20:30 na TV Markíza a skončila 8. mája.
Počas tretej série sme mohli vidieť aj súťažiacich z 1. a 2. série. Moderátorom sa opäť stal Martin „Pyco“ Rausch a do poroty opäť zasadli Daniel Dangl, Zuzana Fialová, Mário „Kuly“ Kollár ku ktorým sa pridal Juraj „Šoko“ Tabaček.
Súťažiaci.
Víťazom sa stal Peter Brajerčík, ktorý daroval šek v hodnote 3000 € občianskemu združeniu Iskierka.
Štvrtá séria.
Štvrtá séria zábavnej šou sa začala vysielať na Markíze 9. septembra 2018 a skončila 11. novembra 2018. Natáčanie prebiehalo v bratislavskej Inchebe, štúdiu Zweng a Apollo Klube. Moderátorom sa opäť stal Martin „Pyco“ Rausch. Do porty opäť zasadli Daniel Dangl, Zuzana Fialová a Mário „Kuly“ Kollár, ku ktorým sa pridal Andrej Bičan.
Súťažiaci.
Víťazom sa stal Dárius Koči, ktorý daroval šek v hodnote 3000 € fondu Bodka.
Piata séria.
Markíza priniesla na jeseň 2019 ďalšiu, už piatu sériu zábavnej šou Tvoja tvár znie povedome. Piata séria zábavnej show sa začala vysielať na Markíze 8. septembra 2019 a skončila 10. novembra 2019. Moderátorom sa stal súťažiaci zo štvrtej série Martin Nikodým. Do poroty zasadli Daniel Dangl, Zuzana Fialová, Mário „Kuly” Kollár ku ktorým sa pridala Zuzana Šebová.
Súťažiaci.
Víťazom sa stal Dávid Hartl, ktorý daroval šek v hodnote 3000 € fondu Klubu detskej nádeje.
Šiesta séria.
Markíza počítala s 6. sériou od septembra 2020, napokon po vypuknutí koronakrízy z plánov zišlo. V januári 2021 oficiálne potvrdila plány na uvedenie v jarnej sezóne 2021. Moderátorom sa opäť stal Martin Nikodým. Do poroty po piatich sériách viac nezasadli Daniel Dangl a Zuzana Fialová, z ostatných rokov ostávajú a do poroty zasadli Mário „Kuly” Kollár a Zuzana Šebová, ku ktorým sa pridala Lujza Garajová Schrameková.
Súťažiaci.
Víťazom sa stal Martin Klinčúch, ktorý daroval šek v hodnote 3000€ neziskovej organizácii Svetielko pomoci.
Vo špeciáli "Tvoja MINI tvár znie povedome" Martin Nikodým odovzdal šek od Nadácie Markíza v hodnote 5000€ Centru pre deti a rodinu v Žitavciach.
Siedma séria.
Markíza počíta so 7. sériou od 4. septembra 2022. V roku 2021 oficiálne potvrdila plány na uvedenie 7. série v jesennej sezóne 2022, do ktorej opäť využije osem osobností, čo sama televízia potvrdila v oficiálnych materiáloch a na webe. Moderátorom sa opäť stane Martin Nikodým. Do poroty opäť zasadnú Mário „Kuly” Kollár a Zuzana Šebová ku ktorým sa pridajú spevák Marián Čekovský a zápasník MMA Attila Végh.
Víťazkou sa stala Viki Ráková, ktorá darovala šek v hodnote 3000€ neziskovej organizácii občianske združenie duševné zdravie detí.